| Gabeador común |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Certhiidae |
| Xénero: | ***Certhia*** |
| Especie: | ***C. brachydactyla*** |

 |
| Nome binomial |
| ***Certhia brachydactyla***Brehm, 1820 |
| Distribución aproximadaDistribución aproximada |

O **gabeador común** (*Certhia brachydactyla*) é un paxaro da familia dos gabeadores (Certhiidae). É unha ave sedentaria que vive no centro e sur de Europa e no norte de África.

Descrición
----------

Son de aspecto moi semellante ó seu parente próximo o gabeador norteño (*Certhia familiaris*), do que é moi difícil de diferenciar. Teñen unha lonxitude duns 12 cm e pesan uns 11 gramos. Teñen o bico afiado e curvado cara a abaixo. A plumaxe é branca pola parte inferior do corpo, da cor parda da casca das árbores por riba. Teñen unha lista ocular branca. O aspecto de machos e femias é semellante. A cola é relativamente longa e sérvelles de temón cando voan, ademais de axudarlles a manterse no aire.

Hábitat
-------

A diferenza do gabeador setentrional prefire os bosques de folla caduca, parques e xardíns con árbores froiteiras. A súa distribución xeográfica abrangue o sur e centro de Europa, Asia Menor e o norte de África.

Alimentación
------------

Agatuñan polos troncos de abaixo a arriba en bruscas espirais, procurando co bico insectos e arañas entre a casca das árbores.

Reprodución
-----------

*Certhia brachydactyla*
A madureza sexual chégalles ó ano de idade. O período de cría vai de marzo a xullo. O seu niño está feito de ramalliñas secas, musgo, pallas plumas e pelos de mamífero. Constrúenos en fendas das árbores, ou entre cachos separados da casca, algunhas veces en paredes ou pilas de madeira, e non son doados de atopar. A construción do niño e a incubación son tarefa exclusiva da femia, que pon de 5 a 7 ovos e pasa unhas dúas semanas chocándoos. Os polos están en condicións de empezaren a voar cando teñen catorce ou quince días. Adoitan facer dúas postas ó ano.

Nomes vulgares
--------------

En galego tamén recibe os nomes de agatuñador, gateador, rubideiro e rubidor.

* **Alemán**: Gartenbaumläufer
* **Catalán**: Raspinell
* **Danés**: Korttået træløber
* **Español**: Agateador común.
* **Francés**: Grimpereau des jardins
* **Inglés**: Short-toed Treecreeper
* **Neerlandés**: Boomkruiper]
* **Polaco**: Pełzacz ogrodowy
* **Sueco**: Trädgårdsträdkrypare

Notas
-----

1. ↑  BirdLife International (2012). "*Certhia brachydactyla*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. 1 2 3  *Dicionario normativo galego-castelán*. Galaxia
3. ↑  *Dicionario do Cumio*

Véxase tamén
------------

|  |  |
| --- | --- |
|  | Vexa a entrada do Galizionario acerca de  ***Gabeador común*** |

### Ligazóns externas

* Fotos e informacións (Alemán)

|  |  |
| --- | --- |
| Identificadores taxonómicos | 
* ADW: Certhia\_brachydactyla
* BioLib: 8960
* BirdLife: 22711249
* Dyntaxa: 205866
* eBird: shttre1
* EPPO: CRTIBR
* FE: 97261
* FE-New: ID
* GBIF: 7806848
* iNaturalist: 7462
* IRMNG: 11196375
* ITIS: 559138
* IUCN: 22711249
* NBN: NHMSYS0000530265
* NCBI: 73330
* Soortenregister: 139786
* TAXREF: 3791
* Xeno-canto: Certhia-brachydactyla

 |